33. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ Αριθ. 34/1091 της 17/30 Ιουν. 1999 (ΦΕΚ Β΄ 1341) Τρόπος λειτουργίας των Επιτροπών που προβλέπονται από την παρ. 6 του άρθρ. 14 του Νόμ. 2458/97 (Α΄ 15) και καθορισμός των δικαιολογητικών που υποβάλλουν οι ασφαλισμένοι του ΟΓΑ. Έχοντας υπόψη: 1.Τις διατάξεις της παρ. 6 του άρθρ. 14 του Νόμ. 2458/97 (Α΄ 15). 2.Τις διατάξεις του άρθρ. 22 Νόμ. 2362/95 (Α΄ 247). 3.Τις διατάξεις της αρ. οικ 1749/4.11.98 κοινής απόφασης του Πρωθυπουργού και του Υπουργού Εργασίας και Κοινωνικών Ασφαλίσεων «Ανάθεση αρμοδιοτήτων στον Υφυπουργό Εργασίας και Κοινωνικών Ασφαλίσεων Φοίβο Ιωαννίδη» (Β΄ 1171). 4.Τις διατάξεις της αρ. 1107147/1239/0006Α/4.10.96 κοινή απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων Υπουργού Οικονομικών στους Υφυπουργούς Οικονομικών» (Β΄ 922). 5.Το αρ. 59776/25.5.1998 έγγραφο του ΟΓΑ. 6.Το γεγονός ότι από τις διατάξεις της απόφασης αυτής προκαλείται δαπάνη σε βάρος του ΟΓΑ το ύψος της οποίας ανέρχεται ετησίως στο ποσό των 80.000.000 δραχμών περίπου και η οποία θα καλυφθεί από τις εγγεγραμμένες πιστώσεις του προϋπολογισμού του Κλάδου Υγείας του ΟΓΑ, αποφασίζουμε: Α.Για να εξετασθεί αίτημα ασφαλισμένου του ΟΓΑ για ανανέωση του βιβλιαρίου υγείας του, λόγω οικονομικής αδυναμίας να καταβάλλει τις ληξιπρόθεσμες εισφορές σύνταξης και ασθένειας στον Οργανισμό υποβάλλει στην τριμελή επιτροπή που ορίζεται σύμφωνα με την παρ. 6 του άρθρ. 14 του Νόμ. 2458/97 τα εξής δικαιολογητικά: 1.Προκειμένου για αγρότες: α)Αίτηση και πιστοποιητικό οικογενειακής κατάστασης. β)Υπεύθυνη δήλωση του Νόμ. 1599/1986 στην οποία να βεβαιώνεται ότι τα στοιχεία που προσκομίζονται είναι τα αληθή για την περιουσιακή και οικονομική κατάσταση του αιτούντος. γ)Εκκαθαριστικό σημείωμα φόρου εισοδήματος του προηγούμενου έτους από την αρμόδια ΔΟΥ ή εφόσον αυτό δεν υπάρχει, υπεύθυνη δήλωση θεωρημένη από την ΔΟΥ του τόπου κατοικίας του ενδιαφερόμενου ότι δεν υποχρεούται, βάσει του εισοδήματός του να υποβάλλει φορολογική δήλωση. δ)Αντίγραφο του εντύπου Ε9 θεωρημένο από την Εφορία ή υπεύθυνη δήλωση της αρμόδιας ΔΟΥ ότι δεν έχει υποβληθεί το σχετικό έντυπο. Σελ. 1068,2084 Τεύχος 1326 Σελ.46 ε)Βεβαίωση της αρμόδιας Δ/νσης Γεωργίας της Νομαρχίας και της αρμόδιας συνεταιριστικής Οργάνωσης από την οποία να προκύπτει κάθε είδους επιδότηση, ενίσχυση, αποζημίωση που έλαβε τα δύο τελευταία έτη, το ύψος αυτών αναλυτικά για κάθε έτος καθώς και η αντίστοιχη ποσότητα των προϊόντων ή ο αριθμός των δένδρων ή των στρεμμάτων, ή των ζώων για τα οποία επιδοτήθηκε ο ενδιαφερόμενος. στ)Βεβαίωση της συνεταιριστικής οργάνωσης στην οποία ανήκει ο αγρότης, από την οποία να προκύπτει η ποσότητα των προϊόντων που παραδίδει ή πωλεί σε αυτή κατ’ έτος. Σε περίπτωση που δεν έχει επιδοτηθεί ή δεν παραδίδει προϊόντα σε συνεταιρισμό προσκομίζει ανάλογες βεβαιώσεις. 2.Προκειμένου για τους εργάτες γης, απαιτούνται: α)Τα δικαιολογητικά των περιπτ. α, β, γ και δ της προηγουμένης παραγράφου και β)Αποδεικτικό εγγραφής όπως ορίζεται κάθε φορά με απόφαση του Διοικητή του ΟΓΑ, από το οποίο θα προκύπτει ότι ο ενδιαφερόμενος έχει υπαχθεί στον Κλάδο Κύριας Ασφάλισης του ΟΓΑ. Β.Ο Γεν. Γραμματέας της περιφέρειας υποχρεούται να συγκροτεί εντός του Ιανουαρίου κάθε δεύτερου έτους την τριμελή Επιτροπή κάθε νομού. Η αρχική συγκρότηση πρέπει να πραγματοποιηθεί μέσα σε 15 ημέρες από την κοινοποίηση της απόφασης αυτής. Πρόεδρος της επιτροπής ορίζεται ο εκ των μελών ιεραρχικά ανώτερος. Γραμματέας της επιτροπής, ορίζεται ένας υπάλληλος της Νομαρχίας ο οποίος τηρεί και το αρχείο της επιτροπής σε προκαθορισμένο χώρο. Η επιτροπή συνεδριάζει στο κτίριο της Νομαρχίας κάθε νομού εκτός ωρών εργασίας, κατόπιν προσκλήσεως του προέδρου. Ο αριθμός των συνεδριάσεων, δεν μπορεί να είναι μεγαλύτερος από 4 το μήνα. Όλα τα σχετικά δικαιολογητικά, υποβάλλονται στον γραμματέα. Η επιτροπή μπορεί να ζητήσει για κάθε εξεταζόμενη περίπτωση επιπλέον στοιχεία που κρίνει απαραίτητα προκειμένου να διαμορφώσει άποψη περί της οικονομικής αδυναμίας του αιτούντος. Οι αποφάσεις της επιτροπής κοινοποιούνται στον ενδιαφερόμενο και στον ανταποκριτή του ΟΓΑ του τόπου μόνιμης κατοικίας του ενδιαφερόμενου. Το κείμενο της απόφασης αναγράφεται σε έντυπο, ο τύπος του οποίου καθορίζεται με απόφαση του Διοικητή του ΟΓΑ. Στον πρόεδρο, τα μέλη και τον γραμματέα της επιτροπή καταβάλλεται αποζημίωση, η οποία ανέρχεται στις 8.500 δραχμές ανά συνεδρίαση, για τον πρόεδρο και τα μέλη και στις 6.500 δραχμές για τον γραμματέα. 39.Λ.η.33 Συνταξιοδότηση Ο.Γ.Α. 